1903 og 1904 har jeg berejst Umanag Distrikt, og fra 1905 har jeg 
været bosiddende her. 
En ikke ubetydelig Del af min Fritid har jeg, naar Lejlighed dertil 
har tilbudt sig, anvendt til Iagttagelse af det mig omgivende Fugleliv, _ 
og spredte Dagbogsoptegnelser herover har dannet Grundlaget for efter- 
følgende Arbejde. 
For utrættet Imødekommenhed og forstaaende Hjælp, ikke mindst 
ved mange af de Detailundersøgelser, som er gaaet forud for Afhand- 
lingens Tilbliven, takker jeg Amanuensis ved Københavns Universitets 
_ Zoologiske Museums 1. Afdeling, Hr. Mag. scient. В. Horrınc. 
De fotografiske Optagelser, med hvilke jeg særlig har søgt at op- 
lyse om Beskaffenheden. af de Lokaliteter og Forhold, hvorunder Fug- 
lene her i Distriktet lever, er kun blevne mig muliggjorte ved Carlsberg- 
fondets Understøttelse. Jeg beder herfor Fondets Direktion at modtage 
min ærbodigste Tak. 
Umånaq Lægebolig 1 1920. 
А. BERTELSEN. 
